recursal/SuperWikiNEXT-32B huggingface dataset:
Η **Παγκύπρια Ένωση Χημικών** (γνωστή και ως Παγκύπρια Ένωση Επιστημόνων Χημικών, ΠΕΧ) είναι η επαγγελματική ένωση των κυπρίων χημικών. Το διοικητικό συμβούλιο της Ένωσης απαρτίζεται από 9 μέλη και εκλέγεται κάθε δύο χρόνια από την γενική συνέλευση της ένωσης. Η ΠΕΧ ιδρύθηκε το 1960. Η ΠΕΧ έχει πάνω από 550 μέλη. Δημοσιεύει επίσης το περιοδικό Χημικά Νέα στην ελληνική γλώσσα. Το περιοδικό είναι τριμηνιαίο. Το περιοδικό διανέμεται στα μέλη της ΠΕΧ και 100 περίπου πρόσθετους συνδρομητές στην Κύπρο και την Ελλάδα.

Η κοινωνία στοχεύει στην προώθηση στην εκπροσώπηση και προώθηση της εκπαίδευσης και έρευνας για τη χημεία στην Κύπρο, εκπροσωπώντας τους Κύπριους χημικούς διεθνούς. Η ΠΕΧ προστατεύει και ρυθμίζει το κυπριακό χημικό επάγγελμα μέσω του Συμβουλίου Εγγραφής Χημικών. Επίσης, προωθεί την ανταλλαγή πληροφοριών μεταξύ των χημικών σε όλη τη χώρα. Η ΠΕΧ συμμετέχει με συμβουλευτική ιδιότητα σε διάφορες επιτροπές εντός του δημόσιου τομέα. Σε διεθνές επίπεδο, η ΠΕΧ είναι μέλος της Διεθνούς Ένωσης Καθαρής και Εφαρμοσμένης Χημείας και της Ευρωπαϊκής Ένωσης Χημικών και Μοριακών Επιστημών μεταξύ άλλων.

Μέσω της ιδιότητάς της, η ΠΕΧ παρέχει συμβουλές και γνώμες για διάφορα θέματα που περιλαμβάνουν τις χημικές επιστήμες. Επίσης, η ΠΕΧ εργάζεται και στο τομέα της εκπαίδευσης της χημείας στα σχολεία.

Μαζί με την Ένωση των Καθηγητών Χημείας στην Δευτεροβάθμια Εκπαίδευση, η ΠΕΧ διοργανώνει τις ετήσιες Χημικές Ολυμπιάδες στην Κύπρο. Επίσης διοργανώνει σεμινάρια πάνω σε χημικά θέματα, ανοιχτά για το κοινό.

Παραπομπές
----------

1. 1 2 3 4  «Pancyprian Union of Chemists». *Cyprus Chemistry Portal*. Ανακτήθηκε στις 14 Ιανουαρίου 2015.
2. ↑  «Pancyprian Union of Chemists». *Chemeurope.com*. Ανακτήθηκε στις 13 Ιανουαρίου 2015.
3. ↑  «Cyprus». *EuCheMS*. Αρχειοθετήθηκε από το πρωτότυπο στις 14 Απριλίου 2015. Ανακτήθηκε στις 13 Ιανουαρίου 2015.
4. ↑  «Pancyprian Union of Chemists». *Translatum*. Ανακτήθηκε στις 13 Ιανουαρίου 2015.
Το **βασανιστήριο με γαργαλητό** είναι η χρήση του γαργαλητού για κακοποίηση, κυριαρχία, παρενόχληση, ταπείνωση ή ανάκριση ενός ατόμου. Ενώ το γέλιο θεωρείται ευρέως ως απάντηση ευχαρίστησης, στο βασανιστήριο με γαργαλητό, αυτός που γαργαλιέται μπορεί να γελάσει είτε βρίσκει την εμπειρία ευχάριστη είτε όχι.  Σε μια κατάσταση γαργαλητού, το γέλιο μπορεί να υποδηλώνει ένα αντανακλαστικό πανικού και όχι μια απάντηση ευχαρίστησης. Το βασανιστήριο με γαργαλητό μπορεί να είναι μια συναινετική δραστηριότητα ή μια αναγκαστική δραστηριότητα, ανάλογα με τις περιστάσεις. Σε μια συναινετική μορφή, το βασανιστήριο με γαργαλητό μπορεί να είναι μέρος μιας αμοιβαίας εκπλήρωσης, σωματικά οικείας πράξης μεταξύ των συντρόφων. Ωστόσο, το εξαναγκασμένο βασανιστήριο με γαργαλητό μπορεί να προκαλέσει πραγματική σωματική και ψυχική δυσφορία σε ένα θύμα, γι΄ αυτό έχει χρησιμοποιηθεί ως μέθοδος ανάκρισης ή απλώς για να δείξει κυριαρχία σε άλλο άτομο. Συνήθως το γαργαλητό γίνεται στις πατούσες και τις μασχάλες μετά το δέσιμο των αστραγάλων και των καρπών του ατόμου. Ο παραλήπτης είναι επίσης συχνά απογυμνωμένος στα εσώρουχά του. Ο κρις εν βορταρος.

Παραπομπές
----------

1. 1 2  «Death By Tickling: The Horrible Torture Method That Can Cause An Aneurysm». *culturacolectiva.com* (στα Αγγλικά). 28 Μαρτίου 2019. Ανακτήθηκε στις 25 Μαΐου 2020.
2. ↑  Carol Yoon (June 3, 1997). «Anatomy of a Tickle Is Serious Business at the Research Lab». *New York Times*. .
Η **Ένωση Επαγγελματιών Αντισφαιριστών** (αγγλικά: *Association of Tennis Professionals*, **ATP**) ιδρύθηκε το Σεπτέμβριο του 1972 από τους Ντόναλντ Ντελ, Μπομπ Μπράινερ, Τζακ Κρέιμερ, και Κλιφ Ντράισντεϊλ με σκοπό να προστατεύσει τα συμφέροντα των ανδρών αντισφαιριστών σε επαγγελματικό επίπεδο. Πρώτος πρόεδρος διετέλεσε ο Κλιφ Ντράισντεϊλ.

Τα παγκόσμια κεντρικά γραφεία της ATP βρίσκονται στο Λονδίνο του Ηνωμένου Βασιλείου. Τα γραφεία της ATP Americas εδρεύουν στην Πόμντε Βέντρα Μπιτς των Ηνωμένων Πολιτειών Αμερικής, τα γραφεία της ATP Europe έχουν την έδρα τους στο Μονακό και τα γραφεία της ΑΤΡ International, η οποία καλύπτει την Αφρική, την Ασία και την Αυστραλία, βρίσκονται στο Σίδνεϊ της Αυστραλίας. Ο αντίστοιχος οργανισμός γυναικών σε επαγγελματικό επίπεδο είναι η Ένωση Αντισφαίρισης Γυναικών (WTA).

Από το 1990, η ATP διοργανώνει την παγκόσμια περιοδεία αντισφαίρισης ανδρών και έχει συνδέσει την ονομασία της με τον τίτλο της περιοδείας. Το 1990 η διοργάνωση ονομαζόταν «ATP Tour», ενώ το 2001 μετονομάστηκε σε «ATP World Tour». Πρόκειται για μια εξέλιξη των αγώνων περιοδείας, παλαιότερα γνωστών ως τουρνουά τένις «Grand Prix» και «WCT» (World Championship Tennis).

Παραπομπές
----------

1. ↑  Η φενάκη του Αντρέ Αγκάσι tovima.gr
2. ↑  «Posing 10 ATP questions for 2009».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ένωση Επαγγελματιών Αντισφαιριστών** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133461607
* LCCN: nr94010467
* ISNI: 0000 0000 9122 7569

 |

 |
Ο **Παναγιώτης Σπυρόπουλος** (Προβατάς Σερρών, 1966) είναι Έλληνας δικηγόρος και πολιτικός, Αντιπεριφερειάρχης Σερρών από το 2019. Προηγουμένως, διετέλεσε Πρόεδρος του Περιφερειακού Συμβουλίου της Περιφέρειας Κεντρικής Μακεδονίας (2017-19), όντας ο πρώτος εκτός της Περιφερειακής Ενότητας Θεσσαλονίκης, εκλεγόμενος περιφερειακός σύμβουλος στις Σέρρες από το 2014.

Βιογραφικό
----------

Γεννήθηκε στον Προβατά Σερρών και αποφοίτησε από τη νομική σχολή του Δημοκριτείου Πανεπιστημίου Θράκης, ενώ ασκεί τη δικηγορία από το 1996. Από το 2002 ως το 2005 ήταν μέλος του διοικητικού συμβουλίου του Δικηγορικού Συλλόγου Σερρών, όπου επανεξελέγη στις αρχαιρεσίες του 2014. Από το 2006 μέχρι σήμερα έχει εκλεγεί τρεις φορές πρόεδρος του δ.σ. του Λογαριασμού Ενίσχυσης και Αλληλοβοήθειας των Δικηγόρων Σερρών (Λ.Ε.Α.Δ.Σ.), ενώ σήμερα είναι Γενικός Γραμματέας του Διοικητικού Συμβουλίου.

Εκλέχθηκε Περιφερειακός Σύμβουλος στις τελευταίες περιφερειακές εκλογές και συμμετείχε σε διαφόρους πολιτιστικούς και αθλητικούς συλλόγους της πόλης των Σερρών (Εύξεινος Λέσχη Σερρών, Σύλλογος Πελοποννησίων Ν. Σερρών, Αθλητικός Σύλλογος Ποντίων και στον Σερραϊκό Όμιλο Αντισφαίρισης ως Πρόεδρος).

Είναι στέλεχος της Σούπερ Λιγκ Ελλάδος, μέλος της Νέας Δημοκρατίας από το 1981 με συνεχή παρουσία στις κομματικές οργανώσεις (ΜΑΚΚΙ, ΟΝΝΕΔ, ΔΑΠ), ενώ διετέλεσε Συντονιστής Εσωτερικών, Δικαιοσύνης και Δημόσιας Τάξης του Κόμματος από το έτος 2004 έως το 2009. Στις Περιφερειακές Εκλογές του 2010 ήταν υποψήφιος Περιφερειακός Σύμβουλος στην Περιφερειακή Ενότητα Σερρών με τον συνδυασμό με επικεφαλής τον Παναγιώτη Ψωμιάδη και έλαβε 9.500 ψήφους ως νέος υποψήφιος, ενώ στην πόλη των Σερρών ήρθε πρώτος στην προτίμηση των ψηφοφόρων.

Στις Περιφερειακές Εκλογές του 2014 εξελέγη Περιφερειακός Σύμβουλος με την Παράταξη «ΑΛΛΗΛΕΓΓΥΗ» του Απόστολου Τζιτζικώστα και στις 5 Μαρτίου 2017 με ευρύτατη αποδοχή Πρόεδρος του Περιφερειακού Συμβουλίου της Περιφέρειας Κεντρικής Μακεδονίας, ο πρώτος εκτός Νομού Θεσσαλονίκης που καταλαμβάνει αυτήν την θέση, ενώ επανεξελέγη με την ίδια παράταξη στις εκλογές του Μαΐου του 2019 και του Οκτωβρίου του 2023.

Παραπομπές
----------

1. ↑  EpilogesTV (3 Σεπτεμβρίου 2019). «Είναι Επίσημο: Αντιπεριφερειάρχης Σερρών ο Παναγιώτης Σπυρόπουλος- Το βιογραφικό του». Ανακτήθηκε στις 9 Δεκεμβρίου 2021.
2. ↑  «Ο Παναγιώτης Σπυρόπουλος με 43 ψήφους εκλέχθηκε νέος Πρόεδρος Περιφερειακού Συμβουλίου Κ Μακεδονίας - Epiloges». 5 Μαρτίου 2017.
Το **Βιβλίο του Γέλιου και της Λήθης** (*The Book of Laughter and Forgetting* ; τσέχικα : *Kniha smíchu a zapomnění*) είναι μυθιστόρημα του Μίλαν Κούντερα, που κυκλοφόρησε στη Γαλλία το 1979. Αποτελείται από επτά αυτοτελείς ιστορίες που ενώνονται με ορισμένα κοινά θέματα. Το βιβλίο εξετάζει τη φύση της λήθης όπως αυτή εμφανίζεται στην ιστορία, την πολιτική και τη ζωή γενικότερα. Οι ιστορίες περιέχουν επίσης στοιχεία που συναντώνται στο λογοτεχνικό είδος του μαγικού ρεαλισμού.

Δημοσίευση
----------

Ο πρωτότυπος τίτλος του βιβλίου είναι *Kniha smíchu a zapomnění*. Ολοκληρώθηκε το 1978 και κυκλοφόρησε στη Γαλλία με τον τίτλο *Le Livre du rire et de l'oubli* το 1979. Στα αγγλικά δημοσιεύτηκε αρχικά στις ΗΠΑ από τον εκδοτικό οίκο Alfred A. Knopf το 1980, σε μετάφραση του Michael Henry Heim. Αρκετά τμήματα του βιβλίου δημοσιεύτηκαν στην εφημερίδα *The New Yorker*. Το βιβλίο κυκλοφόρησε στη τσεχική γλώσσα από τον εκδοτικό οίκο 68 Publishers Toronto τον Απρίλιο 1981.

Εξωτερικοί σύνδεσμοι
--------------------

* Αξιολόγηση από τον John Updike
Οι **ερυθροβλάστες** είναι πρόγονα κύτταρα των ερυθροκυττάρων (ερυθρών αιμοσφαιρίων). Αποτελούν το ενδιάμεσο στάδιο μεταξύ προερυθροβλαστών και δικτυοερυθροκυττάρων.

Ορολογία
--------

Μερικές φορές στη βιβλιογραφία οι ερυθροβλάστες απαντώνται με τον όρο **νορμοβλάστες**. Γενικώς, ως νορμοβλάστες χαρακτηρίζονται οι ερυθροβλάστες οι οποίοι έχουν αναπτυχθεί σωστά. Αντιθέτως, με τον όρο μεγαλοβλάστες περιγράφονται οι αφύσικα μεγάλοι σε μέγεθος ερυθροβλάστες που παρατηρούνται σε ασθενείς με μεγαλοβλαστική αναιμία.

Ανάπτυξη/Διαφοροποίηση
----------------------

Ανάλογα με το στάδιο ωρίμανσής τους οι ερυθροβλάστες χαρακτηρίζονται ως:

* **βασεόφιλοι** (πιο ανώριμο στάδιο)
* **πολυχρωματικοί** ή πολυχρωματόφιλοι (ενδιάμεσο στάδιο)
* **ορθοχρωματικοί** ή ορθοχρωματόφιλοι (πιο ώριμο στάδιο)

Καθώς ωριμάζουν, οι ερυθροβλάστες γίνονται πιο μικροί σε μέγεθος, ενώ παράλληλα ο πυρήνας τους συμπυκνώνεται και μετατοπίζεται προς τη μια πλευρά του κυττάρου κοντά στην πλασματική μεμβράνη προκειμένου στο στάδιο του ορθοχρωματικού ερυθροβλάστη να απωλέσουν τον πυρήνα τους και να μετατραπούν σε δικτυοερυθροκύτταρα. Τα στάδια της ανάπτυξης των ερυθροβλαστών απεικονίζονται παρακάτω. 

HSC=Αιμοποιητικό βλαστοκύτταρο (Hematopoietic stem cell) , Progenitor=Κύτταρο προγεννήτορας (Progenitor cell) , L-blast=Λεμφοβλάστης (Lymphoblast) , Λεμφοκύτταρο (Lymphocyte) , Mo-blast=Μονοβλάστης (Monoblast) , Μονοκύτταρο (Monocyte), Μυελοβλάστης (Myeloblast) , Pro-M=Προμυελοκύτταρο (Promyelocyte) , Μυελοκύτταρο (Myelocyte) , Meta-M=Μεταμυελοκύτταρο (Metamyelocyte) , Ουδετερόφιλο κοκκιοκύτταρο(Neutrophil) , Ηωσινόφιλο κοκκιοκύτταρο (Eosinophil) , Βασεόφιλο κοκκιοκύτταρο (Basophil) , Pro-E=Προερυθροβλάστης (Proerythroblast) , Baso-E=Βασεόφιλος ερυθροβλάστης (Basophilic erythroblast) , Poly-E=Πολυχρωματικός ερυθροβλάστης (Polychromatic erythroblast) , Ortho-E=Ορθοχρωματικός ερυθροβλάστης (Orthochromatic erythroblast) , Ερυθροκύτταρο (Erythrocyte) , Προμεγακαρυοκύτταρο (Promegakaryocyte) , Μεγακαρυοκύτταρο (Megakaryocyte) , Αιμοπετάλιο (Platelet)

|  |  |  |
| --- | --- | --- |
| **Σχεδιαστική απεικόνιση** | **Περιγραφή** | **Εικόνα μικροσκοπίου** |
|  | Προερυθροβλάστης |
|  | Βασεόφιλος ερυθροβλάστης |  |
|  | Πολυχρωματικός (ή πολυχρωματόφιλος) ερυθροβλάστης |  |
|  | Ορθοχρωματικός (ή ορθοχρωματόφιλος) ερυθροβλάστης |  |
Συντεταγμένες: 55°49′51″N 160°19′33″E﻿ / ﻿55.83083°N 160.32583°E﻿ / 55.83083; 160.32583

Το **Τολμπάτσικ** είναι ενεργό ηφαίστειο στην Καμτσάτκα. Είναι ένα μεγάλο ηφαιστειακό σύμπλεγμα το οποίο βρίσκεται στο νότιο άκρο του ηφαιστειακού συμπλέγματος Κλουτσέφκαγια. Το σύμπλεγμα αποτελείται από δύο ανόμοια ηφαίστεια, το Πλόσκι Τολμπάτσικ, του οποίου οι κορυφή είναι επίπεδη, και το Όστρι Τολμπάτσικ, το οποίο είναι στρωματοηφαίστειο. Η ψηλότερη κορυφή του έχει ύψος 3.682 μέτρα. Και οι δύο κώνοι αναπτύχθηκαν κατά το Πλειστόκαινο.

Περιγραφή
---------

Το Πλόσκι Τολμπάτσικ (σημαίνει «επίπεδο Τολμπάτσικ») είναι ένα ασπιδωτό ηφαίστειο. Στην κορυφή του βρίσκονται καλντέρες παρόμοιες με αυτές των ηφαιστείων της Χαβάης με διάμετρο μέχρι 3 χιλιόμετρα. Η καλντέρα στην κορυφή του δημιουργήθηκε πριν 6.500 χρόνια, από μια μεγάλη έκχυση λάβας, η οποία συνοδεύτηκε από μια μεγάλη κατολίσθηση τμήματος των νοτίων πλαγιών του Όστρι Τολμπάτσικ. Από τις μεγάλες ζώνες ρήξης του ηφαιστείο έχουν εκχυθεί μεγάλες ροές λάβας κατά το Ολόκαινο. Η κορυφή του Πλόσκι Τολμπάτσικ βρίσκεται σε υψόμετρο 3.085 μέτρων. Δυτικά του βρίσκεται η άλλη κορυφή του συμπλέγματος, το Όστρι Τολμπάτσικ («κοφτερό Τολμπάτσικ»). Νότια του ηφαίστειο βρίσκεται το πεδίο λάβας Τολμπάτσικ, το οποίο φτάνει σε απόσταση 40 χιλιομέτρων από το κυρίως σύμπλεγμα και περίεχει αρκετούς κώνους τέφρας. Μοιάζει με τις ζώνες ρήξης των ηφαιστείων της Χαβάης.

Δραστηριότητα
-------------

Το Πλόσκι Τολμπάτσικ την περίοδο 1975-1976 παρήγαγε την μεγαλύτερη ποσότητα βασαλτικής λάβας τα ιστορικά χρόνια στην Καμτσάτκα. Η δραστηριότητα έλαβε χώρα στην κορυφή και την νοτια-νοτιοδυτικά ζώνη ρήξης, 18 και 28 χιλιόμετρα μακριά από την κορυφή. Ο συνολικός όγκος της λάβας που εκχύθηκε ήταν 1,2 κυβικά χιλιόμετρα. Ο όγκος τέφρας που παρήγαγε το ηφαίστειο ήταν σχεδόν 1 χλμ³, κατατάσσοντας την έκρηξη τουλάχιστον ως 4 στην κλίμακα VEI. 

Η πιο πρόσφατη έκρηξη του Τολμπάτσικ άρχισε τις 27 Νοεμβρίου 2012. Πριν την έκρηξη είχαν προηγηθεί κάποιες σεισμικές δονήσεις στη περιοχή που δεν προμήνυαν κάποια έκρηξη. Παρόλα αυτά ένα ισχυρό σεισμικό σμήνος τις 26 και 27 Νοεμβρίου 2012 έδειχαν ότι το ηφαίστειο ήταν έτοιμο να εκραγεί. Στις πλαγιές του Τολμπάτσικ είχαν δημιουργηθεί δύο ρωγμές μήκους 1,7 και 1,9 χιλιομέτρων από τις οποίες εκχυνόταν λάβα. Μέχρι τα μέσα Δεκεμβρίου οι ροές λάβας έχουν φτάσει σε απόσταση τριάντα χιλιομέτρων από το ηφαίστειο και έχουν καταστρέψει δύο κτίρια, χωρίς όμως να προκαλέσουν θύματα. Παρά τις απαγορεύσεις εκατοντάδες τουρίστες επισκεύτηκαν το ηφαίστειο.

Παραπομπές
----------

1. ↑  «Ξύπνησε ο κρατήρας του ηφαιστείου Τολμπάτσικ». Η Ρωσία Τώρα. 2 Φεβρουαρίου 2013.. Ανακτήθηκε στις 2013-02-05. [*νεκρός σύνδεσμος*]
2. ↑  «Τουριστικό αξιοθέατο ηφαίστειο που εξερράγη μετά από 40 χρόνια». madata.gr. 2012-12-14.. Ανακτήθηκε στις 2012-12-17.

Πηγές
-----

* Tolbachik Αρχειοθετήθηκε 2012-11-20 στο Wayback Machine. Global Volcanism Program
* Plosky Tolbachik volcano and Tolbachik lava field Kscnet
* Καμτσάτκα: ηφαιστειακή λάβα κατεδαφίζει κτίρια[*νεκρός σύνδεσμος*] Φωνή της Ρωσίας, 30 Νοεμβρίου 2012

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 247402442

 |

 |
Η **Δεύτερη Τριανδρία** (ισπανικά: Segundo Triunvirato‎‎) ήταν το κυβερνητικό σώμα των Ηνωμένων Επαρχιών του Ρίο ντε λα Πλάτα (σημερινή Αργεντινή και Ουρουγουάη) που ακολούθησε την Πρώτη Τριανδρία το 1812, λίγο μετά την Επανάσταση του Μαΐου, και διήρκεσε 2 χρόνια.

Ιστορία
-------

Η Δεύτερη Τριανδρία σχηματίστηκε μετά την Επανάσταση της 8ης Οκτωβρίου 1812, όταν οι στρατηγοί Χοσέ ντε Σαν Μαρτίν και Κάρλος Μαρία ντε Αλβέαρ ένωσαν τις δυνάμεις τους με πρώην υποστηρικτές του Μαριάνο Μορένο και καθαίρεσαν την Πρώτη Τριανδρία. Όταν καθαιρέθηκαν τα μέλη της Πρώτης Τριανδρίας, το Καμπίλντο διόρισε νέα. Ο Νικολάς Ροντρίγκες Πένια διορίστηκε με 172 ψήφους έναντι 12, ο Αντόνιο Αλβάρες Χόντε με 147 ψήφους έναντι 35 και ο Χουάν Χοσέ Πάσο με 96 ψήφους έναντι 87. Η νέα τριανδρία συγκάλεσε τη Συνέλευση του έτους XIII, ένα λαϊκό αίτημα που η Πρώτη Τριανδρία είχε αρνηθεί να ακολουθήσει. Η Τριανδρία ανέλαβε τα καθήκοντά της στις 8 Οκτωβρίου 1812.

Η Δεύτερη Τριανδρία έλαβε μέτρα κατά των μελών της πρώτης τριανδρίας. Ο Πουεϊρεδόν εξορίστηκε στο Σαν Λουίς και ο Ριβαδάβια φυλακίστηκε και παραπέμφθηκε σε δίκη. Ο Τσικλάνα δικάστηκε, κρίθηκε αθώος και στη συνέχεια διορίστηκε κυβερνήτης της Σάλτα. Ο Σαρατέα, υπό την προστασία της βρετανικής διπλωματίας, δεν αντιμετώπισε αντίποινα.

Οι κύριες ενέργειες της Τριανδρίας ήταν:

* να συστήσει επιτροπή, στις 4 Δεκεμβρίου 1812, για τη σύνταξη του Συντάγματος της Αργεντινής
* να εκδώσει πρόσκληση για τη Συνέλευση του Έτους ΧΙΙΙ στις 31 Ιανουαρίου 1813
* να δημιουργήσει την επαρχία Κούγιο (τις σημερινές επαρχίες Μεντόσα, Σαν Χουάν και Σαν Λουίς) στις 14 Νοεμβρίου 1813.

Καθώς η Συνέλευση του 1813 αποφάσισε να αντικαταστήσει την Τριανδρία με έναν μονοπρόσωπο Ανώτατο Διοικητή, έπαψε να λειτουργεί στις 22 Ιανουαρίου 1814 και ο Χερβάσιο Αντόνιο δε Ποσάδας ανέλαβε τον έλεγχο ως ο πρώτος Ανώτατος Διοικητής των Ηνωμένων Επαρχιών του Ρίο ντε λα Πλάτα. Ένα χρόνο αργότερα, στις 31 Ιανουαρίου 1815, αντικαταστάθηκε από τον ανιψιό του Κάρλος Μαρία ντε Αλβέαρ, βασιζόμενος στην υποστήριξη της ισχυρής Logia Lautaro.

Μέλη
----

|  |
| --- |
| **Αρχικά μέλη της Δεύτερης Τριανδρίας*** Χουάν Χοσέ Πάσο**Χουάν Χοσέ Πάσο**
* Νικολάς Ροντρίγκες Πένια**Νικολάς Ροντρίγκες Πένια**
* Αντόνιο Αλβάρες Χόντε**Αντόνιο Αλβάρες Χόντε**
 |

Παραπομπές
----------

1. ↑  Galasso, σσ. 87–88
2. ↑  Galasso, σελ. 88

Βιβλιογραφία
------------

* Segreti, Carlos (1980). *La aurora de la Independencia. Memorial de la Patria* (στα Ισπανικά). Tomo II. Buenos Aires: Editorial La Bastilla.
* Ternavasio, Marcela (2007). *Gobernar la Revolución* (στα Ισπανικά). Buenos Aires: Editorial Siglo Veintiuno.
* Galasso, Norberto (2009). *Seamos Libres y lo demás no importa nada*. Buenos Aires: Colihue. ISBN 978-950-581-779-5.
Ο **Φλάβιος Ορέστης** (*Flavius Orestes*, ... - 28 Αυγούστου 476) ήταν Ρωμαίος στρατηγός και πολιτικός με καταγωγή από την Παννονία, ο οποίος είχε για λίγο τον έλεγχο της Δυτικής Ρωμαϊκής Αυτοκρατορίας το 475-476.

Από αριστοκρατική καταγωγή, κατά το ήμισυ ήταν Γερμανός. Υπήρξε υποστηρικτής των Ούννων και ο Αττίλας τον όρισε διπλωμάτη, κατά τις διαπραγματεύσεις του με το Θεοδόσιο Γ΄. Το 475, ο Ορέστης διορίστηκε αρχηγός του Στρατού και πατρίκιος από τον Αυτοκράτορα της Δύσης, Ιούλιο Νέποτα. Όμως αυτό αποδείχθηκε ότι ήταν σφάλμα του Νέποτα, καθώς στις 28 Αυγούστου του 475 ο Φλάβιος Ορέστης κατέλαβε την εξουσία στη Ραβέννα.

Λόγω του ότι ήταν γερμανικής καταγωγής, όρισε το γιο του Ρωμύλο να γίνει αυτοκράτορας, στις 31 Οκτωβρίου του 475. 

Οι Ζήνων και Βασιλίσκος στην Ανατολή δεν αναγνώρισαν το Ρωμύλο και επιπλέον ο Ορέστης προκάλεσε την οργή των μισθοφόρων, οι οποίοι στασίασαν εναντίον του, με αρχηγό τον Οδόακρο, ο οποίος ανακηρύχθηκε Βασιλιάς των Γερμανών στις 23 Αυγούστου του 476. Ο Ορέστης συνελήφθη (28 Αυγούστου) κοντά στην Πιατσέντσα και αμέσως εκτελέστηκε. Έπειτα από εβδομάδες, κατελήφθη και η Ραβένα και ανατράπηκε ο τελευταίος αυτοκράτορας της Ρώμης, Ρωμύλος Αυγουστύλος.

Βιβλιογραφία
------------

* Gibbon, *Η Άνοδος και η Πτώση της Ρωμαϊκής Αυτοκρατορίας* μέρος Ε΄, κεφάλαιο 36.
Παλαιό λογότυπο 2008–2017
Η **Ένωση Επαγγελματικού Ποδοσφαίρου Ουζμπεκιστάν** (ουζμπεκικά: Ўзбекистон Профессионал футбол лигаси / O`zbekiston professional futbol ligasi, ПФЛ / PFL, ЎзПФЛ / UzPFL) είναι δημόσιος αθλητικός οργανισμός που απαρτίζεται από τους ποδοσφαιρικούς συλλόγους των πρωταθλημάτων ανώτατης και πρώτης κατηγορίας του Ουζμπεκιστάν, τους αθλητικούς δικαστές, τους προπονητές και τους αθλητές, καθώς και όσους ενδιαφέρονται για την ανάπτυξη του ποδοσφαίρου ως πολίτες της χώρας.

Η ένωση, υπό την αιγίδα της Ποδοσφαιρικής Ομοσπονδίας Ουζμπεκιστάν (UFF), διοργανώνει και διεξάγει ποδοσφαιρικές διοργανώσεις μεταξύ των σωματείων, συντονίζει τις αθλητικές, οργανωτικές και διαχειριστικές δραστηριότητες τους και άλλες σχέσεις μεταξύ τους και διεξάγει και άλλες δραστηριότητες σύμφωνα με την ισχύουσα νομοθεσία της Δημοκρατίας του Ουζμπεκιστάν, οδηγίες, κανονιστικά και άλλα έγγραφα της Διεθνούς Ποδοσφαιρικής Ομοσπονδίας (FIFA), της Ασιατικής Συνομοσπονδίας Ποδοσφαίρου (AFC) και της Ποδοσφαιρικής Ομοσπονδίας Ουζμπεκιστάν.

Ιστορία
-------

Προκειμένου να βελτιωθούν και να αναπτυχθούν οι δραστηριότητες των ποδοσφαιρικών συλλόγων στο Ουζμπεκιστάν και σύμφωνα με τις συστάσεις της Ασιατικής Συνομοσπονδίας Ποδοσφαίρου (AFC), το 2008 ιδρύθηκε στη Δημοκρατία του Ουζμπεκιστάν η Ένωση Επαγγελματικού Ποδοσφαίρου Ουζμπεκιστάν (UzPFL).

Παραπομπές
----------

1. ↑  O'zbekistonda professional futbol ligasi tuziladi Αρχειοθετήθηκε 2017-07-14 στο Wayback Machine. uzreport.uz
2. ↑  ПФЛ хақида Αρχειοθετήθηκε 2017-07-09 στο Wayback Machine. pfl.uz

Eξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Профессиональная футбольная лига Узбекистана  της Ρωσικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Τούρκικο τσάι 
Το **τούρκικο τσάι** είναι ένα είδος τσαγιού που πίνεται στην Τουρκία. Ωστόσο είναι διαδεδομένο και σε άλλες χώρες των Βαλκανίων, σε μέρη όπου υπάρχει τουρκική διασπορά, καθώς και στην κατεχόμενη βόρεια Κύπρο (Τουρκική Δημοκρατία της Βόρειας Κύπρου). Παρασκευάζεται ζεστό και βαρύ. Το τούρκικο τσάι παρασκευάζεται από το βότανο τεχέα σινένσις ή Καμέλια η σινική. Κατά κάποιους όμως το τούρκικο τσάι προκαλεί πίεση, κάτι που ωστόσο δεν είναι απόλυτα εξακριβωμένο. Πίνεται πάντα σερβιρισμένο σε ένα συγκεκριμένο γυάλινο ποτηράκι.

Παραπομπές
----------

1. ↑  «balkon3.com». Αρχειοθετήθηκε από το πρωτότυπο στις 2 Νοεμβρίου 2018.
Ο σιδηροδρομικός σταθμός **Λοτζ Ντομπρόβα** (πολωνικά: Łódź Dąbrowa) είναι σιδηροδρομικός σταθμός στο Λοτζ της Πολωνίας, στην περιοχή Γκούρνα, μεταξύ των οικιστικών και βιομηχανικών τομέων της συνοικίας Ντομπρόβα, στο τμήμα της κυκλικής γραμμής που εκτείνεται μεταξύ των σταθμών Λοτζ Χόινι και Λοτζ Βίντζεφ. Το συγκρότημα αποτελείται από δύο μέρη: έναν τερματικό σταθμό εμπορευμάτων που εξυπηρετεί τις βιομηχανικές εγκαταστάσεις που βρίσκονται στις περιοχές Ντομπρόβα, Ζάζεφ και Ανατολικό Βίντζεφ, και έναν σταθμό επιβατών, που αποτελείται από μια ενιαία αποβάθρα που βρίσκεται κάτω από τις οδογέφυρες της οδού Ντομπρόφσκι.

Ιστορία

Ο σταθμός σχεδιάστηκε στη δεκαετία του 1960 λόγω της κατασκευής ενός κτήματος πύργου στα δυτικά των γραμμών. Ο επιβατικός σταθμός επρόκειτο να κατασκευαστεί μαζί με οδογέφυρες, αλλά το έργο δεν ολοκληρώθηκε ποτέ. Μια ημιτελής αίθουσα αναμονής κάτω από την οδογέφυρα είναι το μόνο απομεινάρι εκείνης της εποχής.

Η ιδέα ενός προαστιακού σταθμού επανενεργοποιήθηκε το 2010 ως μέρος του έργου του Προαστιακού Σιδηροδρόμου του Λοτζ (Łódzka Kolej Aglomeracyjna). Κατασκευάστηκε μια νέα αποβάθρα, μαζί με σκάλες και ανελκυστήρες και για τις δύο οδογέφυρες για ενσωμάτωση με μια στάση λεωφορείου που βρίσκεται σε αυτές. Ο νέος σταθμός άνοιξε στις 15 Δεκεμβρίου 2013.

Ο σταθμός εξυπηρετείται κυρίως από περιφερειακά τρένα της PolRegio, που εκτελούν δρομολόγια από το σταθμό Λοτζ Καλίσκα προς την Τσενστοχόβα και το Σκαρζίσκο-Καμιένα, και τρένα της ŁKA από το Λοτζ Καλίσκα προς τον σταθμό Λοτζ Βίντζεφ. Ο σταθμός εξυπηρετείται επίσης από πολλά τρένα του PKP Intercity από τη Βαρσοβία προς το Βρότσλαβ.

Ο σταθμός είναι προσβάσιμος με τραμ που περνάνε σε κοντινό τερματικό σταθμό και λεωφορεία, που τερματίζουν και διέρχονται από την περιοχή του σταθμού.

Υπηρεσίες τρένων
----------------

Ο σταθμός εξυπηρετείται από τις ακόλουθες υπηρεσίες:

* Υπηρεσίες InterRegio (IR) *Λοτζ Καλίσκα — Βαρσοβία (κεντρικός)*
* Υπηρεσίες InterRegio (IR) *Όστρουφ Βιελκοπόλσκι — Λοτζ — Βαρσοβία (κεντρικός)*
* Υπηρεσίες InterRegio (IR) *Πόζναν (κεντρικός) — Όστρουφ Βιελκοπόλσκι — Λοτζ — Βαρσοβία (κεντρικός)*
* Περιφερειακές υπηρεσίες (PR) *Λοτζ Καλίσκα* *— Σκαρζίσκο-Καμιένα*

Παραπομπές
----------

1. ↑  Kolejowy, Kurier. «Łódź: jest 2 tor z Widzewa na Chojny». *kurierkolejowy.eu*. Ανακτήθηκε στις 26 Μαρτίου 2019.
2. ↑  dem), ab, (opr (1 Μαρτίου 2013). «Przystanki Łódzkiej Kolei Aglomeracyjnej gotowe w 2013 roku [ZDJĘCIA]». *lodzkie.naszemiasto.pl* (στα Πολωνικά). Ανακτήθηκε στις 26 Μαρτίου 2019.
3. ↑  Polregio. IR 99110. Warszawa Główna — Łódź Kaliska Timetable.
4. ↑  Polregio. IR 17214 Warszawa Główna — Ostrów Wielkopolski Timetable.
5. ↑  Polregio. IR 17500 PROSNA Warszawa Główna — Poznań Główny Timetable.
6. ↑  Polregio. PR 12371 Łódź Kaliska — Skarżysko-Kamienna. Timetable.
Η **Κινεζική Ποδοσφαιρική Ομοσπονδία Σούπερ Λιγκ** (απλοποιημένα κινεζικά: 中国足球协会超级联赛, αγγλικά: Chinese Football Association Super League) αποτελεί το κορυφαίο επίπεδο στο σύστημα ποδοσφαιρικών πρωταθλημάτων Κίνας. Λειτουργεί υπό την αιγίδα της Κινεζικής Ποδοσφαιρικής Ομοσπονδίας.

Η Κινεζική Σούπερ Λιγκ δημιουργήθηκε από την επανασχεδίαση του πρώην κινεζικού ποδοσφαιρικού πρωταθλήματος Τζια-Α Λιγκ το 2004. Λόγω των χαμηλών θερμοκρασιών το χειμώνα, η περίοδος ξεκινάει το Μάρτιο και τελειώνει το Νοέμβριο. Η Κινεζική Σούπερ Λιγκ αποτελείται από δεκαέξι συλλόγους. Αρχικά αποτελούνταν από 12 ομάδες στην εναρκτήρια περίοδο, αλλά ο αριθμός τον ομάδων αυξήθηκε. Τον τίτλο της πρωταθλήτριας έχουν κατακτήσει έξι ομάδες: Σεντσέν Τσιανλίμπαο, Νταλιάν Σίντε, Σαντόνγκ Λουνένγκ, Τσανγκτσούν Γιατάι, Γκουοάν Πεκίνου και Κουανγκτσόου Έβεργκραντ.

Η εταιρεία CSL (Chinese Super League) λειτουργεί υπό την άδεια της Κινέζικης Ποδοσφαιρικής Ομοσπονδίας (CFA) και αποτελεί εμπορικό κλάδο της, όπου η CFA και όλες οι ομάδες μέλη ενεργούν ως μέτοχοι. Η CFA έχει σκοπό να μεταφέρει τελικά το μερίδιό της στους συλλόγους και να συσταθεί επαγγελματική ένωση η οποία θα αποτελείται από σωματεία της CSL ως διοικητική οντότητα.

Παραπομπές
----------

1. ↑  2016 League Overview *FootyStats*

Eξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |
| --- | --- | --- | --- | --- | --- |
| 

| π • σ • ε
Ανώτατα ποδοσφαιρικά πρωταθλήματα της Ασίας (AFC) |
| --- |
|  |
| 
* Ανατολικό Τιμόρ
* Αυστραλία
* Αφγανιστάν
* Βιετνάμ
* Βόρεια Κορέα
* Βόρειες Μαριάνες Νήσοι†
* Γκουάμ
* Ηνωμένα Αραβικά Εμιράτα
* Ιαπωνία
* Ινδία (Ι-Λιγκ, Σούπερ Λιγκ)
* Ινδονησία
* Ιορδανία
* Ιράκ
* Ιράν
* Καμπότζη
* Κατάρ
* Κίνα
* Κιργιστάν
* Κινέζικη Ταϊπέι
* Κουβέιτ
* Λάος
* Λίβανος
* Μακάο
* Μαλαισία
* Μαλδίβες
* Μιανμάρ
* Μογγολία
* Μπανγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
	+ Λωρίδα της Γάζας
	+ Δυτική Όχθη
* Σαουδική Αραβία
* Σιγκαπούρη
* Σρι Λάνκα
* Συρία
* Ταϊλάνδη
* Τατζικιστάν
* Τουρκμενιστάν
* Υεμένη
* Φιλιππίνες
* Χονγκ Κονγκ
 |
|  |
| 
† Προσωρινά Συνδεδεμένο Μέλος |

 |
Το τραμ (ή τροχιόδρομος) της Μονπελιέ (γαλλικά: Tramway de Montpellier‎‎) είναι ένα μεταφορικό μέσο σταθερής τροχιάς στην Μονπελιέ. Είναι σύστημα τραμ τεσσάρων γραμμών στην πόλη Μονπελιέ στο Λανγκντόκ-Ρουσιγιόν, Γαλλία. Το τραμ είναι ιδιοκτησία της κοινότητας του Μονπελιέ και το διαχειρίζεται η *Transports de l'agglomération de Montpellier (TAM).* Με 4 γραμμές, 84 σταθμούς και 56 χιλιόμετρα σιδηροδρόμων, το τραμ εξυπηρετεί επτά δήμους της μητρόπολης, το 50% του πληθυσμού και το 45% εργαζομένων.

Ιστορία
-------

Το τραμ πρωτοεμφανίστηκε στην πόλη το 1880 με τη μορφή ιππήλατων οχημάτων. Το 1897 κυκλοφόρησαν τα πρώτα ηλεκτρικά οχήματα. Σταδιακά, το δίκτυο τραμ έφθασε τις 5 γραμμές. Η λειτουργία του όμως σταμάτησε το 1949, όταν τα τραμ αντικαταστάθηκαν από λεωφορεία.

Η πρώτη γραμμή του σύγχρονου τραμ άνοιξε τον Ιούλιο 2000 και η δεύτερη τον Δεκέμβριο του 2006. Οι γραμμές 3 και 4 άνοιξαν τον Απρίλιο του 2012 μαζί με την επέκταση της γραμμής 1 και την νέα παράκαμψη της γραμμής 2.

Η πέμπτη σχεδιασμένη γραμμή που είχε σχεδιαστεί για το 2014 έχει προσωρινά αναβληθεί αφενός για λόγους οικονομικούς, αφετέρου για λόγους διαφωνιών επί τμημάτων της διαδρομής.

Φωτοθήκη
--------

* Το Citadis 401 τραμ στη γραμμή 1 στο OdysseumΤο Citadis 401 τραμ στη γραμμή 1 στο Odysseum
* Τραμ, Μονπελιέ, Λανγκντόκ Ρουσιγιόν, ΓαλλίαΤραμ, Μονπελιέ, Λανγκντόκ Ρουσιγιόν, Γαλλία
* Γραμμή 2, τραμ στο Saint-Jean-de-Védas.Γραμμή 2, τραμ στο Saint-Jean-de-Védas.
* Τραμ με υποβρύχιο διάκοσμο που δραστηριοποιούνται στη γραμμή 3 στον σταθμό Gare Saint-Roch.Τραμ με υποβρύχιο διάκοσμο που δραστηριοποιούνται στη γραμμή 3 στον σταθμό Gare Saint-Roch.

Παραπομπές σημειώσεις
---------------------

1. ↑  «TAM: Tramway». ΤΑΜ. Ανακτήθηκε στις 7 Μαρτίου 2016.
2. ↑  Για το χρονικό βλ. «La folle histoire du tramway». Midi Libre. Ανακτήθηκε στις 7 Μαρτίου 2016.
3. ↑  «La ligne 2, de Saint-Jean de Védas Centre à Jacou». Transport de L'Agglomeration de Montpellier. Αρχειοθετήθηκε από το πρωτότυπο στις 3 Ιουλίου 2012. Ανακτήθηκε στις 7 Μαρτίου 2016.
4. ↑  «Lines 3 and 4 take Montpellier tram network to 56 km». *Railway Gazette International*. 12 April 2012. Αρχειοθετήθηκε από το πρωτότυπο στις 2012-04-15.. Ανακτήθηκε στις 2012-04-12.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Montpellier tramway** |

* TAM – official site (Γαλλικά)
* Description at *Trams-In-France.net* (Αγγλικά)
Ο **Αθανάσιος της Αττάλειας** ήταν Έλληνας Μικρασιάτης νεομάρτυρας που έζησε στην Σμύρνη τον 17ο αιώνα. Γιορτάζεται στις 7 Ιανουαρίου.

Μαρτυρία
--------

Μια μέρα εμπλακεί σε μια θρησκευτική διαμάχη με έναν Τούρκο. Ο Τούρκος ήταν μορφωμένος και επιθετικός στα λόγια, αλλά ο Αθανάσιος προσπάθησε με όλη του τη δύναμη να υποστηρίξει την αλήθεια της χριστιανικής πίστης και την ανωτερότητα του πάνω στο Ισλάμ. Τέλος, χωρίστηκαν.

Την επόμενη μέρα, ο Αθανάσιος κλήθηκε σε δίκη και συναντήθηκε με τον Τούρκο ως τον κατηγορούμενο του. Ο δικαστής κάλεσε τον Αθανάσιο να απαρνηθεί την Ορθοδοξία και να αποδεχθεί το Ισλάμ, καθώς είχε δώσει την εντύπωση ότι δήλωσε στον σύντροφό του την προηγούμενη ημέρα ότι ο Αθανάσιος είπε: «Θα πεθάνω χίλιους θανάτους προτού να αρνηθώ την πίστη του Χριστού!»

Για αυτό καταδικάστηκε σε θάνατο και αποκεφαλίστηκε το έτος 1700. Τα ιερά του λείψανα είχαν ταφεί στην εκκλησία της Αγίας Παρασκευής στη Σμύρνη.

Παραπομπές
----------

1. ↑  Ανακτήθηκε στις 28  Νοεμβρίου 2018.
Η **Γαλλική Ομοσπονδία Ράγκμπι** (γαλλικά: *Fédération Française de Rugby*, FFR) είναι ο φορέας που είναι επιφορτισμένος με την οργάνωση και ανάπτυξη του ράγκμπι γιούνιον και του ράγκμπι σέβενς στη Γαλλία. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων της Γαλλίας. Τα επαγγελματικά πρωταθλήματα της χώρας διοργανόνωνται από τον Εθνικό Σύνδεσμο Ράγκμπι (LNR) υπό την εποπτεία της Γαλλικής Ομοσπονδίας Ράγκμπι.

Ιδρύθηκε στις 13 Μαΐου του 1919 ως επιτροπή ράγκμπι της Ένωσης Γαλλικών Αθλητικών Σωματείων (USFSA), της οποίας το έμβλημα αποτελούνταν από δύο δακτυλίους μπλε και κόκκινο και χρησιμοποιούνταν ως σήμα στις φανέλες της εθνιής ομάδας το διάστημα 1906-1910. Στις 11 Οκτωβρίου του 1920, μία ημέρα μετά τη γαλλική νίκη στους ολυμπιακούς αγώνες των ΗΠΑ, μετονομάστηκε σε Γαλλική Ομοσπονδία Ράγκμπι.

Η Γαλλική Ομοσπονδία Ράγκμπι κηρύχθηκε οργανισμός δημόσιας ωφέλειας το 1922. Έπειτα από σχεδόν 58 χρόνια, το 1978, έγινε τελικά δεκτή από το Διεθνές Συμβούλιο Ράγκμπι, σπάζοντας έτσι την αγγλοσαξονική παράδοση των Εγχώριων Εθνών.

Το 2010, η FFR άφησε την έδρα της "9, rue de Liège Paris 9e" και μετεγκαταστάθηκε στο "Centre national de rugby 3-5, rue Jean de Montaigu à Marcoussis".

Παραπομπές
----------

1. ↑  *LNR* (επιμ.). «Ligue nationale de rugby : Qui sommes-nous ?». Ανακτήθηκε στις 22 Αυγούστου 2016.  Unknown parameter `|site=` ignored (βοήθεια)

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158674086
* LCCN: no2009055476
* ISNI: 0000 0001 0675 4231
* SUDOC: 026526476

 |

 |
xebecxebec
**Σεμπέκο** (*xebec*) ονομάζονταν το ταχύπλοο σκάφος που χρησιμοποιούσαν οι πειρατές από τον 16ο αιώνα έως τον 19ο αιώνα.

Το Σεμπέκο μπορούσε να πλέει ακόμα και σε δυσμενείς καιρικές συνθήκες, ήταν ταχύτατο, και αποτελούσε το φόβο κάθε σκάφους της εποχής.
Η ειδική κατασκευή των ιστίων του, του έδινε την δυνατότητα να ταξιδεύει υπό γωνία 38° προς την κατεύθυνση του ανέμου ενώ τα ιστιοφόρα της εποχής δεν μπορούσαν να ξεπεράσουν τις 60 ή 70 μοίρες.

Σύμφωνα με τον Τζωρτζ Χογκ, έφορο του Ναυτικού Μουσείου της Κορνουάλης, έμοιαζε «με την επιτάχυνση ενός αγωνιστικού αυτοκινήτου ή η ταχύτητα με την οποία κερδίζει ύψος ένα μαχητικό αεριωθούμενο».
Αυτό έδινε σημαντικά πλεονεκτήματα στους πειρατές.

Η ταχύτητα αυτή οφειλόταν στον τρόπο με τον οποίο ήταν κατανεμημένα τα ιστία του, τρίγωνα και τετράγωνα πανιά, που τους έδινε την δυνατότητα να στρίβουν όλα μαζί.
Οι Φίλιπ Γκούντι (σχεδιαστής ιστίων) και Γκρέιαμ Νίλσον (πρώην πλοίαρχος του Βασιλικού Ναυτικού) εξοπλίζοντας το TS Pelican με παρόμοια ιστία, κατόρθωσαν να πετύχουν ταχύτητα 10 κόμβων υπό γωνία 38 μοιρών και αντίθετα με τον άνεμο.

Το Σεμπέκο αντιστοιχούσε με το ελληνικό Μύστικο που αναδείχθηκε στη Βυζαντινή Αυτοκρατορία.

Εξωτερικοί σύνδεσμοι
--------------------

* Αραβικό Σεμπέκο Αρχειοθετήθηκε 2012-02-04 στο Wayback Machine. Υψηλής ανάλυσης φωτογραφίες ενός μοντέλου του 18ου αιώνα
Η **Σταντ Φρανσαί Παρί** (γαλλικά: *Stade Français Paris*) είναι γαλλικός επαγγελματικός σύλλογος ράγκμπι γιούνιον που εδρεύει στο 16ο διαμέρισμα του Παρισιού. Η ομάδα αγωνίζεται στο εγχώριο πρωτάθλημα Τοπ 14 και είναι ένας από τους πιο επιτυχημένους γαλλικούς συλλόγους της σύγχρονης εποχής.

Ο σύλλογος συστάθηκε στην παρούσα μορφή του το 1995 με τη συγχώνευση του τμήματος ράγκμπι γιούνιον της Σταντ Φρανσαί με την ΚΑΣΖ Παρί. Παραδοσιακή έδρα της ομάδας είναι το Σταντ Ζαν-Μπουάν, αν και ο σύλλογος ορισμένες φορές χρησιμοποιεί ως έδρα του το Σταντ ντε Φρανς από την περίοδο 2005-2006. Την περίοδο 2010-2011 χρησιμοποιούσε το Σταντ Σαρλετύ στο Παρίσι, αργότερα όμως επέστρεψε στη φυσική της έδρα η οποία ανακατασκευάστηκε.

Η ομάδα συμμετείχε στον πρώτο τελικό του γαλλικού πρωταθλήματος το 1892, ενώ κατέκτησε πολυάριθμους τίτλους στις αρχές της δεκαετίας του 1900. Η Σταντ Φρανσαί αγωνίστηκε για περίπου 50 χρόνια σε κατώτερες κατηγορίες του γαλλικού ράγκμπι γιούνιον, έως ότου την ανέλαβε ο επιχειρηματίας Μαξ Γκουατζινί το 1992, με στόχο την ανάδειξη της ομάδας, η οποία επέστρεψε στην κορυφαία κατηγορία σε μόλις πέντε αγωνιστικές περιόδους, ενώ κατέκτησε τέσσερα γαλλικά πρωταθλήματα σε επτά χρόνια.

Μετά από μια οικονομική κρίση που μάστιζε το σύλλογο το 2011, ο Γκουατζινί πούλησε το πλειοψηφικό πακέτο των μετοχών του και παραιτήθηκε από πρόεδρος του συλλόγου. Από το 2009 έως το 2015, η ομάδα δεν κατάφερε να φτάσει στις τελικές φάσεις. Το 2015 σηματοδότησε μια αναγέννηση γι' αυτή, καθώς η ομάδα έφτασε στις τελικές φάσεις και κέρδισε τρία παιχνίδια στη σειρά, εναντίον των Ρασίνγκ Μετρό, Τουλόν και Κλερμόν, ενώ στέφθηκε πρωταθλήτρια στην Τοπ 14.

Επιτυχίες
---------

*Τελευταία ενημέρωση: 25 Ιουνίου 2017*
### Εγχώριες

* **Τοπ 14**

Πρωταθλήτρια (14): 1893, 1894, 1895, 1897, 1898, 1901, 1905, 1908, 1998, 2000, 2003, 2004, 2007, 2015
Δεύτερη θέση (7): 1896, 1899, 1904, 1905, 1906, 1907, 1927, 2005
* **Κύπελλο Γαλλίας**

Κυπελλούχος (1): 1999
Φιναλίστ (1): 1998
* **Κουπ ντε λ'Εσπεράνς**

Φιναλίστ (1): 1916
### Διεθνείς

* **Ευρωπαϊκό Τσάλεντζ Καπ**

Πρωταθλήτρια (1): 2016–17
Φιναλίστ (2): 2010–11, 2012–13
* **Heineken Cup**

Φιναλίστ (2): 2000–01, 2004–05

Παραπομπές
----------

1. ↑  Mentions légales stade.fr
2. ↑  «Billetterie Informations» (στα French). www.stade.fr. Ανακτήθηκε στις 11 Ιουνίου 2013. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Stade Français  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η *Πυρηνική Ενέργεια* του Χένρι Μούρ στην περιοχή που κατορθώθηκε η παραγωγή της πρώτης αυτοσυντηρούμενης πυρηνικής αλυσιδωτής αντίδρασης.
Το **Μεταλλουργικό Εργαστήριο** ή "Met Lab" ήταν μέρος του Σχεδίου Μανχάταν την εποχή του Β' Παγκοσμίου Πολέμου - το πρόγραμμα των Η.Π. για την ανάπτυξη της ατομικής βόμβας. Επικεφαλής του ήταν ο Άρθουρ Χ. Κόμπτον, νομπελίστας και καθηγητής Φυσικής στο Πανεπιστήμιο του Σικάγο. Το Εργαστήριο παρήγαγε την πρώτη ελεγχόμενη πυρηνική αλυσιδωτή αντίδραση στον Σωρό του Σικάγο-1, χτισμένο στο παλαιό ποδοσφαιρικό στάδιο του Πανεπιστημίου.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138513367
* LCCN: n91085293

 |

 |
Η **Αρ-Ραμθά** (αραβικά: الرَّمثا, αρχαία ελληνικά: Ῥαμαθά) είναι πόλη στα βορειοδυτικά της Ιορδανίας πλησίον των συνόρων με τη Συρία. Καλύπτει 40 τετραγωνικά χιλιόμετρα σε μια πεδιάδα 30 χιλιομέτρων βορειοανατολικά του ποταμού Ιορδάνη και του Ιρμπίντ. Το 2017, η Αρ-Ραμθά είχε πληθυσμό περίπου 164.211 κατοίκους, καθιστώντας την την ενδέκατη μεγαλύτερη πόλη στην Ιορδανία και τη δεύτερη στο Κυβερνείο Ιρμπίντ· η πόλη έχει αυξηθεί από τότε. Αποτελεί τμήμα της περιφέρειας Αρ-Ραμθά του Κυβερνείου Ιρμπίντ.

Πολλοί βιβλικοί αρχαιολόγοι ταυτίζουν την Αρ-Ραμθά με την αρχαία ισραηλινή πόλη Ραμώθ-Γαλαάδ.

Παραπομπές
----------

1. ↑  *GEOnet Names Server*. 11  Ιουνίου 2018. -970467.
2. ↑  «Population of Jordan 2017» (PDF). Αρχειοθετήθηκε από το πρωτότυπο (PDF) στις 25 Αυγούστου 2018. Ανακτήθηκε στις 1 Νοεμβρίου 2018.
3. ↑  «Jordan: Administrative Division, Governorates and Districts». citypopulation.de. Ανακτήθηκε στις 25 Δεκεμβρίου 2016.
4. ↑  «Atlas of ELECTORAL DISTRICTS» (PDF). *UNDP*. Ανακτήθηκε στις 30 Ιανουαρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Ar Ramtha στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146716162
* LCCN: n91032586

 |

 |
Ο **Χαρούο Ρεμελίκ** (*Haruo Ignacio Remeliik*, 1 Ιουνίου 1933 - 30 Ιουνίου 1985) ήταν πολιτικός από το Παλάου. Υπήρξε ο πρώτος πρόεδρος του Παλάου από το 1981 ως τη δολοφονία του, το 1985.

Βιογραφία
---------

### Πρώτα χρόνια

Γεννήθηκε την 1η Ιουνίου του 1933 στο Μπελάου (σημερινό Παλάου). Η καταγωγή του ήταν μίγμα από κατοίκους του Παλάου και της Ιαπωνίας.

### Προεδρία

Έγινε πρώτος πρόεδρος του Παλάου, στις 2 Μαρτίου του 1981. Τότε η χώρα ονομαζόταν ακόμα Μπελάου. 

### Θάνατος

Ο Ρεμελίκ δολοφονήθηκε στις 30 Ιουνίου 1985, καθώς επέστρεφε με το αυτοκίνητό του στην Κορόρ, μετά τα μεσάνυχτα. Οι δράστες, σύμφωνα με τις περιγραφές, ήταν κάτι σαν συμμορία. Ο φόνος έγινε λίγο πριν εκφράσει δημοσίως την υποστήριξή του σε ένα Σύνταγμα για αποπυρηνικοποίηση του Μπελάου. Η δολοφονία του αποδόθηκε κατά ένα μέρος στο δίκτυο μηχανορραφιών που κρύβονταν πίσω από τη συμφωνία ελεύθερης σύνδεσης του Παλάου με τις ΗΠΑ και εν μέρει στους εσωτερικούς αγώνες για την εξουσία. Θάφτηκε στο Πελελίου, ιδιαίτερη πατρίδα του.Τον διαδέχθηκε στην προεδρία ο Τόμας Ρεμενγκεσάου. Για τη δολοφονία του Ρεμελίκ κατηγορήθηκαν 3 άτομα, τα οποία όμως αθωώθηκαν αργότερα.

Παραπομπές
----------

1. ↑  Ανακτήθηκε στις 12  Οκτωβρίου 2021.
2. ↑  Ron Crocombe. *Asia in the Pacific Islands*. University of the South Pacific, Institute of Pacific Studies. σελίδες 103, 112. ISBN 9820203880.
3. ↑  «asiapac.org.fj». *www.asiapac.org.fj*. Ανακτήθηκε στις 14 Δεκεμβρίου 2017.
4. ↑  «The Nuclear History of Micronesia and the Pacific». Αρχειοθετήθηκε από το πρωτότυπο στις 26 Δεκεμβρίου 2013. Ανακτήθηκε στις 7 Νοεμβρίου 2008.
5. ↑  New York Times- άρθρο για τη δολοφονία του.

  


|  |  |  |  |
| --- | --- | --- | --- |
| 

| π • σ • ε
Πρόεδροι του Παλάου |
| --- |
|  |
| 
* Χαρούο Ρεμελίκ
* Τόμας Ρεμενγκεσάου
* Αλφόνσο Οϊτερόνγκ
* Λαζάρους Σαλί
* Τόμας Ρεμενγκεσάου
* Νγκιρατκέλ Έτπιζον
* Κουνίβο Νακαμούρα
* Τόμι Ρεμενγκεσάου
* Τζόνσον Τοριμπιόνγκ
* Τόμι Ρεμενγκεσάου
* Σουρέιντζελ Γουίπς, τζούνιορ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9401156565739223500006
* GND: 1192145895

 |

 |
Ο **Ματθαίος Τσαχουρίδης** (Βέροια, 18 Σεπτεμβρίου 1978) είναι Έλληνας λυράρης της ποντιακής παραδοσιακής μουσικής. Είναι αδερφός του τραγουδιστή Κωνσταντίνου Τσαχουρίδη.

Σε ηλικία 9 ετών ξεκίνησε να παίζει την ποντιακή λύρα την οποία έμαθε από τον παππού του, γνωστό λυράρη της περιοχής. Σε ηλικία 12 ετών, κάνει την πρώτη του δισκογραφική δουλειά και ακολουθούν άλλες πέντε. Τον Μάιο του 1996 κερδίζει το πρώτο Πανελλήνιο βραβείο παραδοσιακής μουσικής, σε διαγωνισμό που διοργάνωσε το Υπουργείο Παιδείας και Θρησκευμάτων στο Μέγαρο Μουσικής Αθηνών.

Αμέσως μετά, η Ιερά Μητρόπολις Βεροίας, Ναούσης και Καμπανίας, παραχωρεί στον Ματθαίο υποτροφία για σπουδές στο εξωτερικό.

Σπουδές
-------

Μετακομίζει στην Αγγλία με τον αδερφό του Κωνσταντίνο όπου σπουδάζουν και οι δύο μουσική στο Λονδίνο στο Πανεπιστήμιο Goldsmiths.

Στο Λονδίνο ξεκινά την φοίτηση το 1997, μετά από 3 χρόνια γίνεται απόφοιτος Πτυχίου Μουσικών Σπουδών. Μετέπειτα το 2001 αποκτά το μεταπτυχιακό του στην Εθνομουσικολογία και αργότερα το 2007 γίνεται Διδάκτωρ του Μουσικού Τμήματος του Πανεπιστημίου, υπό την εποπτεία του Άγγλου εθνομουσικολόγου Professor John Baily.

Το θέμα της διατριβής του είναι «Η Ποντιακή Λύρα στη σύγχρονη Ελλάδα». Τον Ιανουάριο του 2005, ο Ματθαίος κερδίζει το Πρώτο Βραβείο του Ιδρύματος Τεχνών Βρετανίας, ως ο καλύτερος ερμηνευτής παραδοσιακού οργάνου στο Ηνωμένο Βασίλειο.

Συμμετοχές/Συνεργασίες
----------------------

Έχει συμμετάσχει με την ποντιακή λύρα στα φεστιβάλ παγκόσμιας μουσικής WOMAD (Αγγλία 2001 και 2005) και WOMEX (Ολλανδία 2002), στην Όπερα του Παλέρμο στη Σικελία για την UNESCO (Ιταλία 002) και στο Royal Albert Hall του Λονδίνου σε ένα φιλανθρωπικό κονσέρτο για τα παιδιά του Αφγανιστάν (Αγγλία 2002).

Έχει εκτελέσει διάφορες συνθέσεις και έργα με την ποντιακή λύρα για το ραδιόφωνο του BBC και το 2004 ερμηνεύει με τη λύρα του το μουσικό Ολυμπιακό θέμα της τηλεόρασης του BBC για τους Ολυμπιακούς Αγώνες της Αθήνας, συνοδευόμενος από την Συμφωνική Ορχήστρα της Πράγας.

Τον Αύγουστο του 2004 συνεργάζεται με τον Πέρση λυράρη Αρντεσίρ Καμκάρ στην Τεχεράνη. Αποκορύφωση στη μέχρι τώρα συναυλιακή του πορεία, αποτελεί η εμφάνισή του στο Ηρώδειο για την έναρξη του φεστιβάλ Αθηνών 2005. Εκεί ερμηνεύει με την ποντιακή λύρα συνθέσεις του Μίμη Πλέσσα υπό τη διεύθυνσή του και τη συνοδεία της Ορχήστρας Σύγχρονης Μουσικής της ΕΡΤ.

Ο Ματθαίος εκτός από ποντιακή λύρα παίζει και άλλα έγχορδα μουσικά όργανα όπως βιολί, λαούτο, ούτι, μπουζούκι, κιθάρα, Ιρανική λύρα, Αφγανικό ρεμπάπ, καθώς επίσης και την Αφγανική και Ουζμπέκικη λύρα.

Το 2008 συμμετέχει στον δίσκο του γνωστού συνθέτη Μίμη Πλέσσα ''Άγιες Μνήμες''.

Το 2009 θα συμμετάσχει στον τραγούδι του Γιώργου Νταλάρα ''Γιαυτό υπάρχουνε φίλοι .

Έχει συννεργαστεί με πάρα πολλούς Έλληνες και ξένους καλλιτέχνες καθώς η μουσική του δεν έχει σύνορα.

Έχει συνεργαστεί με διάφορες δισκογραφικές εταιρείες ,ονομαστικά κάποιες από αυτές είναι η Meliris, η CRONOS MUSIC και η PROTASIS, Heaven .

Παραπομπές
----------

1. ↑  1

2. 

3. 

4.

5.

6.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/31335
* MusicBrainz: f59b5422-bc4b-43e9-99ff-b4bda90929da

 |

 |
Καθεδρικός της Ουαγκαντούγκου
Ο **Καθεδρικός της Ουαγκαντούγκου** (στα γαλλικά: **Cathédrale de l'Immaculée-Conception de Ouagadougou** -**Καθεδρικός της Άμμωμης Σύλληψης της Ουαγκαντούγκου**) είναι η έδρα της Ρωμαιοκαθολικής Αρχιεπισκοπής της Ουαγκαντούγκου.

Το εσωτερικό του ναού
Ξεκίνησε να χτίζεται το 1934, όταν η Άνω Βόλτα ήταν γαλλική αποικία, με πρωτοβουλία του Αποστολικού Βικάριου Joanny Thévenoud, που ανήκε στην αδελφότητα των Λευκών Πατέρων. Η κατασκευή ολοκληρώθηκε το 1936.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Απριλίου 2021. Ανακτήθηκε στις 22 Μαρτίου 2021.
Το ***Marvel's Guardians of the Galaxy*** είναι βιντεοπαιχνίδι δράσης-περιπέτειας του 2021 που αναπτύχθηκε από την Eidos-Montréal και κυκλοφόρησε από την Square Enix. Βασίζεται στην υπερηρωική ομάδα Φύλακες του Γαλαξία της Marvel Comics και οι πλοκή ακολουθεί τους Φύλακες, οι οποίοι ενώ προσπαθούν να πιάσουν ένα τέρας για έναν πλούσιο συλλέκτη, ακούσια προκαλώντας μια καταστροφή που απειλεί την ειρήνη του γαλαξία. Ο παίκτης ελέγχει τον αρχηγό της ομάδας, τον Star-Lord, και δίνει διαταγές στα υπόλοιπα μέλη, τους Ντραξ ο Καταστροφέας, Γκαμόρα, Ρόκετ Ρακούν και Γκρουτ.

Το *Guardians of the Galaxy* ήταν το δεύτερο βιντεοπαιχνίδι που δημιουργήθηκε σε συνεργασία με την Marvel Entertainment και την Square Enix, μετά από το *Marvel's Avengers* (2020). Η Marvel συνεργάστηκε στενά με την ομάδα του Eidos για να δημιουργήσουν μια πρωτότυπη εκδοχή της ομάδας των Φυλάκων. Το soundtrack περιλαμβάνει πρωτότυπη μουσική που συνθέθηκε από τον Ρόμπερτ Τζέικς και έναν δίσκο με μουσική από την δεκαετία του 1980.

Το παιχνίδι κυκλοφόρησε στις 26 Οκτωβρίου του 2021 σε PlayStation 4, PlayStation 5, Windows, Xbox One, Xbox Series X/S και Nintendo Switch τέσσερις μήνες μετά από την ανακοίνωσή του. Έλαβε θετικά σχόλια από τους κριτικούς, οι οποίοι επαίνεσαν την μουσική, τις ερμηνείες, τις ερμηνείες και την ιστορία, αν και υπήρξαν μικτές αντιδράσεις προς τον τρόπο παιχνιδιού. Παρόλα αυτά ήταν εμπορική απογοήτευση. Έλαβε διάφορα βραβεία, περιλαμβάνοντας την "Καλύτερη Αφήγηση" στα The Game Awards του 2021.

Παραπομπές
----------

1. ↑  Shea, Brian (26 Οκτωβρίου 2021). «Marvel's Guardians Of The Galaxy Looks Like A Cosmic Blast, Release Date Set For October». *Game Informer* (στα Αγγλικά). Ανακτήθηκε στις 25 Ιανουαρίου 2024.
2. ↑  Byrd, Matthew (26 Οκτωβρίου 2021). «Marvel's Guardians of the Galaxy Is the Most Surprising Game of 2021». *Den of Geek* (στα Αγγλικά). Ανακτήθηκε στις 25 Ιανουαρίου 2024.

Εξωτερικοί σύνδεσμοι
--------------------

* Επίσημος ιστότοπος
Το ***Lego Marvel Super Heroes*** είναι βιντεοπαιχνίδι δράσης περιπέτειας του 2013 που αναπτύχθηκε από την Traveller's Tales και κυκλοφόρησε από την Warner Bros. Interactive Entertainment για τα PlayStation 3, Xbox 360, Wii U, PlayStation 4, Xbox One και Microsoft Windows, και κυκλοφόρησε από την Feral Interactive για το OS X. Το παιχνίδι έχει τρόπο παιχνιδιού παρόμοιο με προηγούμενα παιχνίδια *Lego*, όπως τα *Lego Star Wars: The Complete Saga* και *Lego Batman 2: DC Super Heroes*. Μια έκδοση χειρός με τον τίτλο ***Lego Marvel Super Heroes: Universe in Peril*** κυκλοφόρησε από την TT Fusion για iOS, Android, Nintendo DS, Nintendo 3DS και PlayStation Vita. Μια εκδοχή για Nintendo Switch κυκλοφόρησε στις 8 Οκτωβρίου του 2021.

Το *Lego Marvel Super Heroes* έλαβε γενικά θετικά σχόλια από τους κριτικούς, και είναι το παιχνίδι Lego με τις περισσότερες πωλήσεις όλων των εποχών. Ένα spin-off με τίτλο *Lego Marvel's Avengers* κυκλοφόρησε στις 26 Ιανουαρίου του 2016, και μια συνέχεια με τίτλο *Lego Marvel Super Heroes 2* κυκλοφόρησε στις 14 Νοεμβρίου του 2017.

Παραπομπές
----------

1. ↑  Editor, Stephany Nunneley-Jackson News (12 Ιουνίου 2013). «LEGO Marvel Super Heroes E3 trailer released, game coming to PS4 and XOne». *VG247* (στα Αγγλικά). Ανακτήθηκε στις 30 Ιουλίου 2023.
2. ↑  «Some assembly required: LEGO Marvel Super Heroes out now for Mac! | Feral News». *www.feralinteractive.com*. Ανακτήθηκε στις 30 Ιουλίου 2023.
3. ↑  «LEGO Marvel Super Heroes: Universe in Peril». *GameSpot* (στα Αγγλικά). 25 Ιουλίου 2014. Ανακτήθηκε στις 30 Ιουλίου 2023.
4. ↑  «LEGO Marvel Super Heroes coming to Nintendo Switch this autumn» (στα Αγγλικά). 9 Αυγούστου 2021. Ανακτήθηκε στις 30 Ιουλίου 2023.
5. ↑  «LEGO Marvel Super Heroes Is the Best Selling LEGO Game To Date». *DualShockers* (στα Αγγλικά). 16 Ιουνίου 2017. Ανακτήθηκε στις 30 Ιουλίου 2023.

Εξωτερικοί σύνδεσμοι
--------------------

* Επίσημος ιστότοπος
* *Lego Marvel Super Heroes*   στην IMDb
Ο Ηρακλής πολεμάει με το Γηρυόνη αμφορέας του 540 π.Χ. Λούβρο
Τα **βόδια του Γηρυόνη** ήταν στην ελληνική μυθολογία όντα που ανήκαν στον Γηρυόνη, ενός ανθρώπου με τρία σώματα, γιου του Χρυσάωρα. Βρίσκονταν μαζί του στη νήσο Ερύθεια. Είναι γνωστά κυρίως μέσω του δέκατου άθλου του Ηρακλή, αντικείμενο του οποίου απετέλεσε η απαγωγή τους.

Ο Γηρυόνης είχε αναθέσει τη φύλαξη των ζώων τους σε δύο φύλακες, τον Ευρυτίωνα και τον Όρθρο. Ο Ευρυτίων ήταν γιος του Άρη και της Ερυθείας. Ο Όρθρος ήταν ένας τερατόμορφος σκύλος, γιος του Τυφώνα και της Έχιδνας. Είχε δύο κεφάλια και επιπλέον εφτά κεφάλια φιδιού. 

Μόλις ο ήρωας έφτασε στην Ερύθεια, και αφού πέρασε τη νύχτα του στο βουνό Άβας, ήρθε αντιμέτωπος με τους δύο φύλακες των ζώων. Τόσο ο Όρθρος, όσο και ο Ευρυτίων βρήκαν τραγικό θάνατο από το ρόπαλο του Ηρακλή. Στη συνέχεια ο Μενοίτιος, φύλακας των βοδιών του Άδη, ειδοποίησε τον Γηρυόνη για τα συμβάντα και έτσι εκείνος έσπευσε να αντιμετωπίσει τον εισβολέα. Ο Ηρακλής κατόρθωσε να εξολοθρεύσει τον Γηρυόνη, αφού τον τόξευσε με τα βέλη του.

Στον δρόμο της επιστροφής, ο Ηρακλής αντιμετώπισε πολλές περιπέτειες. Όταν τελικά επέστρεψε στην Ελλάδα και συγκεκριμένα στην Αμβρακία, ένας οίστρος σταλμένος από την Ήρα διασκόρπισε το κοπάδι των βοδιών στα βουνά. Ο ήρωας κατόρθωσε να περισυλλέξει το μεγαλύτερο μέρος των ζώων. Τα υπόλοιπα παρέμειναν στα βουνά και περιήλθαν σε άγρια κατάσταση.

Τελικά ο Ηρακλής έφτασε στις Μυκήνες, παρέδωσε τα βόδια στον Ευρυσθέα, ο οποίος τα θυσίασε στη θεά Ήρα.

Πηγές
-----

* Ρισπέν, Ζαν (1953). Μαρινάτος, Σπύρος, επιμ. *Ελληνική μυθολογία*. **Β΄**. Μτφρ. Τετενές, Νίκος. Αθήνα: εκδόσεις Δαρεμάς.

Δείτε επίσης
------------

* Άθλοι του Ηρακλή
* Γηρυόνης

|  |  |  |  |
| --- | --- | --- | --- |
| 

| π • σ • ε
Οι Άθλοι του Ηρακλή |
| --- |
|  |
| 
* Ο Λέων της Νεμέας
* Η Λερναία Ύδρα
* Η Κερυνίτιδα Έλαφος
* Ο Ερυμάνθιος κάπρος
* Η Κόπρος του Αυγεία
* Οι Στυμφαλίδες Όρνιθες
* Ο Ταύρος της Κρήτης
* Τα Άλογα του Διομήδη
* Η Ζώνη της Ιππολύτης
* Τα Βόδια του Γηρυόνη
* Τα Μήλα των Εσπερίδων
* Ο Κέρβερος
 |

 |